Diari Oficial de la Generalitat Valenciana


Sumari del DOGV 3592, del 28-09-1999 (1999/8207)

DECRET 134/1999, de 17 de setembre, del Govern Valencià, pel qual integra l'Escola d'Educació Infantil La Serra de Foncalent en els col·legis públics Emilio Varela i Nuestra Señora de la Paz, tots ells d'Alacant.
--------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/09/17/134/dof/vci/html**

### Dades del document

Número de DOGV
:   3592

Data del DOGV
:   28-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8207


Data del document
:   17-09-1999

Organisme emissor
:   Conselleria de Cultura, Educació i Ciència

Tipus de document
:   Decret

Correcció d'errades

 Descriptors 

:   * Alacant

DECRET 134/1999, de 17 de setembre, del Govern Valencià, pel qual integra l'Escola d'Educació Infantil La Serra de Foncalent en els col·legis públics Emilio Varela i Nuestra Señora de la Paz, tots ells d'Alacant. [1999/F8207]
  
La Direcció Territorial d'Alacant, després de l'informe previ de la Inspecció Educativa, relatiu a l'escolarització d'Educació Infantil i Primària del districte escolar AL-3204, ha efectuat proposta de cessament d'activitats de l'Escola d'Educació Infantil La Serra de Foncalent i d'integració de les seues unitats en els col·legis públics Emilio Varela i Nuestra Señora de la Paz adduint raons organitzatives, pedagògiques i estructurals.
  
La Direcció General de Centres Docents ha emés informe favorable respecte d'això pel fet que les dades de matrícula dels cursos escolars anteriors permeten dur endavant les previsions realitzades en el Mapa Escolar a fi d'obtindre així un millor rendiment dels mitjans personals i materials destinats en la zona. Així mateix, l'alumnat es beneficiarà d'una millor coordinació pedagògica entre l'Educació Infantil i l'Educació Primària que facilitarà el pas d'un nivell educatiu a un altre.
  
Els consells escolars dels centres afectats han emés informe favorable sobre la proposta d'integració.
  
Els mestres que tinguen destinació definitiva en l'escola suprimida, que com a conseqüència de la integració de les unitats i llocs de treball s'adscriguen als centres que s'indiquen en este decret, mantindran l'antiguitat que posseïen en el centre d'origen, en aplicació d'allò establit en la disposició addicional sèptima del Reial Decret 2.112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents, Boletín Oficial del Estado de 6 d'octubre de 1998.
  
En virtut d'això, i conformement al que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article primer del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura, Educació i Ciència, després de la deliberació prèvia del Govern Valencià, en la reunió celebrada el dia 17 de setembre de 1999,
  
DECRETE
  
Article 1
  
Les unitats i llocs de treball de l'Escola d'Educació Infantil La Serra de Foncalent, codi 63385090, s'integren en els col·legis públics Emilio Varela, codi 22542191, i Nuestra Señora de la Paz, codi 96182758.
  
Article 2
  
1. El Col·legi Públic Emilio Varela queda configurat com un centre de quatre unitats d'Educació Infantil i huit d'Educació Primària.
  
2. La seua capacitat serà de 100 llocs escolars d'Educació Infantil i 200 d'Educació Primària.
  
3. Els llocs de treball del centre seran els següents:
  
- 4 d'Educació Infantil.
  
- 8 d'Educació Primària.
  
- 1 d'Educació Primària, Idioma Estranger, Anglés.
  
- 1 d'Educació Primària, Idioma Estranger, Francés.
  
- 1 d'Educació Primària, Educació Física.
  
- 1 d'Educació Primària, Música.
  
- 2 d'Educació Especial, Pedagogia Terapèutica.
  
4. Transitòriament el centre disposarà de quatre unitats de primer cicle d'Educació Secundària Obligatòria i disposarà dels següents llocs de treball:
  
- 1 d'Educació Secundària, Valencià.
  
- 2 d'Educació Secundària, Matemàtiques i Ciències Naturals.
  
- 1 d'Educació Secundària, Ciències Socials, Geografia i Història.
  
5. El centre aplicarà els programes d'educació bilingüe Programa d'Immersió Lingüística (PIL) i Programa d'Incorporació Progressiva (PIP).
  
Article 3
  
1. El Col·legi Públic Nuestra Señora de la Paz queda configurat com un centre de tres unitats d'Educació Infantil i sis d'Educació Primària.
  
2. La seua capacitat serà de 75 llocs escolars d'Educació Infantil i 150 d'Educació Primària.
  
3. Els llocs de treball del centre seran els següents:
  
- 4 d'Educació Infantil.
  
- 6 d'Educació Primària.
  
- 1 d'Educació Primària, Idioma Estranger, Anglés.
  
- 1 d'Educació Primària, Educació Física.
  
- 1 d'Educació Primària, Música.
  
- 1 d'Educació Especial, Pedagogia Terapèutica.
  
4. Transitòriament el centre disposarà de dos unitats de primer cicle d'Educació Secundària Obligatòria i dels següents llocs de treball:
  
- 1 d'Educació Secundària, Valencià.
  
- 1 d'Educació Secundària, Matemàtiques i Ciències Naturals.
  
- 1 d'Educació Secundària, Ciències Socials, Geografia i Història
  
5. El centre aplicarà el programa d'educació bilingüe Programa d'Incorporació Progressiva (PIP).
  
Article 4
  
L'Escola d'Educació Infantil La Serra de Foncalent cessarà en les seues activitats a l'acabament del curs acadèmic 1998/1999. Les seues unitats, llocs de treball, plantilla docent, així com el material i l'equipament, s'integraran en els col·legis públics Emilio Varela i Nuestra Señora de la Paz.
  
DISPOSICIÓ ADDICIONAL
  
El que s'establix en el present decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte les mesures que siguen necessàries per al compliment i desenrotllament d'allò establit en este decret, així com per a modificar, si cal, la configuració del centre.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana. Això no obstant, els seus efectes s'entenen referits a l'inici del curs escolar 1999/2000.
  
València, 17 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI